Na temelju članka 7. stavka 2. Zakona o financiranju političkih aktivnosti i izborne promidžbe ("Narodne novine", broj 24/11, 61/11, 27/13, 48/13. - pročišćeni tekst, [2/14](http://www.zakon.hr/cms.htm?id=617). i 96/16) i članka 18. Statuta Grada Križevaca ("Službeni vjesnik Grada Križevaca" broj 4/09, 1/13. i 1/16), Gradsko vijeće Grada Križevaca na 2. sjednici održanoj 12. srpnja 2017. donijelo je

**O D L U K U**

**o raspoređivanju sredstava za financiranje političkih stranaka i članova izabranih s liste grupe birača, zastupljenih u Gradskom vijeću Grada Križevaca od konstituiranja Gradskog vijeća Grada Križevaca do 31. prosinca 2017. godine**

Članak 1.

Ovom Odlukom raspoređuju se sredstva koja se u Proračunu Grada Križevaca za 2017. godinu osiguravaju za redovito godišnje financiranje političkih stranaka i članova izabranih s liste grupe birača, zastupljenih u Gradskom vijeću Grada Križevaca (u daljnjem tekstu: Gradsko vijeće) za razdoblje od konstituiranja Gradskog vijeća do 31. prosinca 2017. godine.

U Proračunu Grada Križevaca za 2017. godinu osigurana su sredstva za financiranje političkih stranaka i članova izabranih s liste grupe birača u iznosu 69.780,06 kuna, za razdoblje iz stavka 1. ovoga članka.

Članak 2.

Pravo na redovito godišnje financiranje iz sredstava Proračuna Grada Križevaca za 2017. godinu imaju političke stranke koje u Gradskom vijeću imaju najmanje jednog člana kao i članovi Gradskog vijeća izabran s liste grupe birača.

Članak 3.

Za svakog člana Gradskog vijeća utvrđuje se jednaki iznos sredstava, tako da svakoj političkoj stranci pripadaju sredstva razmjerno broju njenih članova u trenutku konstituiranja Gradskog vijeća.

Za svakog člana Gradskog vijeća utvrđuju se sredstava u iznosu 3.230,56 kuna godišnje.

Za svakog člana Gradskog vijeća podzastupljenog spola, političkoj stranci, odnosno članici izabranoj s liste grupe birača pripada i pravo na naknadu u visini 10% iznosa utvrđenoga za svakog člana iz stavka 2. ovoga članka.

Za svaku članicu se, sukladno stavcima 2. i 3. ovoga članka, utvrđuju sredstva u iznosu 3.553,61 kuna.

Članak 4.

Sredstva utvrđena ovom Odlukom raspoređuju se političkim strankama i članovima izabranim s liste grupe birača u godišnjim iznosima kako slijedi:

1. Članovima/članicama s Liste grupe birača:

SAŠA RUŽIĆ 3.230,56 kuna,

DUBRAVKO PICIG 3.230,56 kuna,

ŠTEFICA WOLF 3.553,61 kunu,

EDUARD KRMPOTIĆ 3.230,56 kuna,

ANA KONČURAT 3.553,61 kunu,

IGOR FRBEŽAR 3.230,56 kuna,

TENA TEKLIĆ 3.553,61 kunu,

SANELA STRUČIĆ 3.553,61 kunu,

2. Hrvatskoj demokratskoj zajednici 12.922,24 kuna,

- HDZ (4 člana)

3. Socijaldemokratskoj partiji Hrvatske 13.245,29 kuna,

- SDP (3 člana, 1 članica)

4. Hrvatskoj demokršćanskoj stranci 10.014.73 kune,

- HDS (2 člana, 1 članica )

5. Hrvatskoj seljačkoj stranci 3.230,56 kuna,

- HSS (1 član )

6.Mreža nezavisnih lista 3.230,56 kuna.

- MREŽA(1 član )

Ukupno: 69.780,06 kuna.

Članak 5.

Raspoređena sredstva iz članka 4. ove Odluke doznačuju se tromjesečno u jednakim iznosima, na žiro račun političkih stranaka, a članu izabranog s liste grupe birača na poseban račun za redovito financiranje.

Članak 6.

Ukoliko tijekom proračunske godine, pojedini član/članica ili više njih, napuste ili promijene članstvo u političkoj stranci, financijska sredstva koja se raspoređuju sukladno ovoj Odluci ostaju političkoj stranci kojoj je članica/član pripadao u trenutku konstituiranja Gradskog vijeća.

Ukoliko član izabran s liste grupe birača postane član političke stranke koja participira u Gradskom vijeću, sredstva za redovito godišnje financiranje ostaju tom članu/članici.

Članak 7.

Danom stupanja na snagu ove Odluke prestaje važiti Odluka o raspoređivanju sredstava za financiranje političkih stranaka zastupljenih u Gradskom vijeću Grada Križevaca za 2017. godinu ("Službeni vjesnik Grada Križevaca" broj 6/16).

Članak 8.

Ova Odluka stupa na snagu osmog dana od dana objave u "Službenom vjesniku Grada Križevaca".

GRADSKO VIJEĆE GRADA KRIŽEVACA

KLASA: 402-01/17-01/18

URBROJ: 2137/02-04/2-16-1

Križevci, 12. srpnja 2017.

PREDSJEDNIK

Marko Katanović